สรรพากรอ้วนรีดภาษี พ.ค.เก็บเกินเป้า16%
เศรษฐกิจยังดี สรรพากรเก็บภาษีเดือน พ.ค. สูงกว่าเป้า 16% เก็บเพิ่มได้จากภาษีทุกตัว
20 ส.ค. 2554

เศรษฐกิจยังดี สรรพากรเก็บภาษีเดือน พ.ค. สูงกว่าเป้า 16% เก็บเพิ่มได้จากภาษีทุกตัว 
นายสาธิต รังคสิริ อธิบดีกรมสรรพากร เปิดเผยว่า ในเดือน พ.ค.ที่ผ่านมา กรมฯ จัดเก็บภาษีได้สูงกว่าประมาณการ 16% และสูงกว่าช่วงเดียวกันของปีก่อน 21% โดยภาษีทุกรายการปรับตัวดีขึ้นหมด เช่น ภาษีเงินได้นิติบุคคลในเดือน พ.ค. สูงกว่าประมาณการถึง 34% แสดงให้เห็นว่าเศรษฐกิจไทยมีความแข็งแกร่ง เพราะภาคเอกชนยังสามารถมีผลกำไรจากการดำเนินธุรกิจ
ผลการจัดเก็บรายได้ของกรมสรรพากรในช่วง 7 เดือน ของปีงบประมาณ 2554 (ต.ค. 2553เม.ย. 2554) กรมสรรพากรจัดเก็บรายได้ 639,043 ล้านบาท สูงกว่าประมาณการ 62,509 ล้านบาท หรือ 10.8% และยังสูงกว่าช่วงเดียวกันของปีก่อน 15% โดยประเภทภาษีที่จัดเก็บได้สูงกว่าประมาณการมากที่สุด คือ ภาษีเงินได้นิติบุคคล 26,688 ล้านบาท ภาษีมูลค่าเพิ่ม 18,278 ล้านบาท และภาษีเงินได้บุคคลธรรมดา 10,830 ล้านบาท
นายสาธิต กล่าวว่า นโยบายหาเสียงของพรรคการเมือง ในช่วงการเลือกตั้ง ที่โหมเรื่องการลดภาษีเงินได้นิติบุคคล และภาษีมูลค่าเพิ่มนั้น ขณะนี้กรมสรรพากรกำลังศึกษาความเป็นไปได้ ของการลดภาษีเพื่อนำเสนอต่อ รมว.คลังคนใหม่ แต่จะลดภาษีประเภทไหนบ้าง ขึ้นอยู่กับการตัดสินใจของ รมว.คลัง ไม่ใช่กรมสรรพากร เพราะการลดอัตราภาษีลงมา จะส่งกระทบต่อการจัดเก็บรายได้อย่างแน่นอน
"ในหลายๆ ประเทศมีอัตราภาษีเงินได้นิติบุคคลต่ำกว่าของไทย ซึ่งแนวโน้มของโลกก็เป็นอย่างนั้น โดยจะหันมาเก็บภาษีทางอ้อมมากกว่าเช่น ภาษีสรรพสามิตและภาษีศุลกากร แต่ในส่วนของไทยยังไม่ได้มีการพิจารณาถึงเรื่องนี้ เพราะการดำเนินการใดๆ ขึ้นอยู่กับการตัดสินใจของรัฐบาลใหม่" นายสาธิต กล่าว
ผลการจัดเก็บรายได้ของกรมสรรพากรในช่วง 7 เดือน ของปีงบประมาณ 54 (ต.ค.53เม.ย.54) กรมสรรพากรจัดเก็บรายได้ 639,043 ล้านบาท สูงกว่าประมาณ 62,509 ล้านบาท หรือ 10.8% และยังสูงกว่าช่วงเดียวกันของปีก่อน 15% โดยประเภทภาษีที่จัดเก็บได้สูงกว่าประมาณมากที่สุด คือ ภาษีเงินได้นิติบุคคล 26,688 ล้านบาท ภาษีมูลค่าเพิ่ม 18,278 ล้านบาท และภาษีเงินได้บุคคลธรรมดา 10,830 ล้านบาทนายสาธิต รังคสิริ อธิบดีกรมสรรพากร กล่าวว่า ขอยังไม่ออกความเห็นนโยบายหาเสียงลดภาษีของพรรคการเมืองต่างๆ ว่าทำได้หรือไม่ โดยกรมสรรพากรได้เตรียมข้อมูลการลดภาษีต่างๆ ให้ รมว.คลังคนใหม่พิจารณาตัดสินใจว่าการลดภาษีต่างๆ มีผลกระทบอย่างไรเกิดขึ้นบ้าง ทั้งการลดภาษีนิติบุคคลและภาษีมูลค่าเพิ่ม และการเพิ่มหักลดหย่อนภาษีต่างๆรวมถึงการเพิ่มค่าหัดลดหน่อนภาษีต่างๆ ให้เพิ่มขึ้น"ไม่ขอตอบว่าการลดภาษีนิติบุคคลจาก 30% เหลือ 23-25% การลด VAT จาก 7% เหลือ 5% และการหักหย่อยภาษีบ้านมากขึ้น ทำได้หรือไม่ เพราะยังไม่รู้ว่าพรรคไหนจะมาเป็นรัฐบาล โดยกรมได้นำนโยบายลดภาษีของพรรคการเมืองต่างๆ มาพิจารณาทำข้อมูลเสนอรัฐบาลใหม่ด้วย " นายสาธิต กล่าวอธิบดีกรมสรรพากร กล่าวว่า ทิศทางโครงสร้างภาษีของทุกประเทศในโลก จะเน้นเก็บภาษีทางอ้อมมากขึ้น ทั้ง การเก็บ VAT ภาษีสรรพสามิต และ ภาษีศุลกากร เพราะหลีกเลี่ยงการเสียภาษีได้ยาก ส่วนการลดภาษีนิติบุคคลมีแนวโน้มต้องลดลงจากการเปิดเสรีการค้าสำหรับภาษีบุคคลธรรมดาขณะนี้มีรายการลดหย่อยจำนวนมากถึง 20 รายการ ทำให้ผู้มีรายได้ไม่ต้องเสียภาษี เฉพาะรายการหักค่าใช้จ่าย 3 หมื่นบาท เพียงรายการเดียวก็ทำให้คนที่มีรายได้เดือนละ 2 หมื่นบาท ไม่ต้องเสียภาษีแล้ว หากรวมทุกรายการทำให้คนที่มีรายได้เป็นหลักแสนบาทไม่ต้องเสียภาษีดังนั้น การจะเพิ่มค่าลดหย่อนให้บุคคลธรรมดาเพิ่มอีก ต้องพิจารณาให้ดี เพราะคนที่ได้ประโยชน์จะเป็นคนที่มีรายได้มาก ไม่ใช่คนที่รายได้น้อย ขณะที่รัฐต้องเสียรายได้ทั้งนี้ นายสาธิต ปฎิเสธให้ข้อมูลว่าการลดภาษีแต่ละประเภททำให้รัฐเสียรายได้ลงเท่าไร อย่างไรก็ตาม ก่อนหน้านี้กรมสรรพากรเคยเปิดเผยว่า การลด VAT ทุก 1% ทำให้สูญเงินภาษี 8 หมื่นล้านบาท และการลดภาษีนิติบุคคลทุก 1% ทำให้สูญเงินภาษี 1.5 หมื่นล้านบาทสำหรับนโยบายลดภาษีหาเสียงของพรรคการเมืองต่างๆ ที่สำคัญได้แก่ พรรคเพื่อไทยลดภาษีนิติบุคคลเหลือ 23% เพิ่มหักลดหย่อยภาษีจากการซื้อบ้าน พรรคประชาธิปัตย์ ขึ้นเงินเดือนให้แรงงานเป็น 1.5 หมื่นบาทต่อเดือน ได้ลดภาษี 4 เท่า พรรคภูมิใจไทย ลด VAT เหลือ 5% พรรคชาติพัฒนาเพื่อแผ่นดินทำงาน 5 ปี แรกไม่ต้องเสียภาษีเงินได้